*Likumprojekts*

**Grozījumi likumā "Par nodokļiem un nodevām"**

Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998,2., 18.,22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2009, 200., 205.nr.; 2010, 91., 101., 131., 151., 157., 178., 183., 206.nr.; 2011, 68., 80., 85., 169.nr.; 2012, 24.,50.,56.,109.,157.,186., 199., 203.nr.; 2013, 61., 92.,187.,194., 232.nr.; 2014, 6., 51., 119, 189., 204., 214., 220.nr.) šādus grozījumus:

1. Izslēgt 11.panta otrās daļas 36.1punktu.
2. 15.pantā:

papildināt otro daļu ar 7.punktu šādā redakcijā:

"6) Ministru kabineta noteiktajā kārtībā līdz taksācijas gadam sekojošā gada 1.februārim iesniegt Valsts ieņēmumu dienestam informatīvo deklarāciju, norādot informāciju par iepriekšējā gadā veiktajiem līzinga vai kredīta un ar to saistīto procentu maksājumiem, kuru summa mēnesī pārsniedz 360 *euro*, vai šādu maksājumu kopsumma kalendārā gada laikā pārsniedz 4320 *euro*, ja attiecīgā fiziskā persona ir Latvijas Republikas rezidents. Šā norma neattiecas uz līzinga vai kredīta līgumiem, kas noslēgti ar kredītiestādi. Ministru kabinets nosaka šajā punktā minētajā deklarācijā norādāmās ziņas un tās iesniegšanas kārtību;"

papildināt trešo daļu ar 5.2 punktu šādā redakcijā:

“5.2) nodokļu maksātājam, kas sniedz līzinga vai kreditēšanas pakalpojumus, izņemot kredītiestādes, Ministru kabineta noteiktajā kārtībā līdz taksācijas gadam sekojošā gada 1.februārim iesniegt Valsts ieņēmumu dienestam informatīvo deklarāciju par fiziskām personām – Latvijas Republikas rezidentiem - , kuri iepriekšējā gada laikā veikuši līzinga vai kredīta un ar to saistīto procentu maksājumus, kuru iemaksu kopsumma kalendārā gada laikā pārsniedza 4320 *euro*. Ministru kabinets nosaka šajā punktā minētajā deklarācijā norādāmās ziņas un tās iesniegšanas kārtību”

2. 18. pantā:

Papildināt pirmo daļu ar 8.1punktu šādā redakcijā:

“8.1) nodrošināt nodokļu (nodevu) iekasēšanas publiskumu, ik gadu līdz 1.aprīlim publicējot informāciju par nodokļu maksātāju (komersanta) iepriekšējā taksācijas gadā samaksāto Valsts ieņēmumu dienesta administrēto nodokļu (nodevu) apmēra kopsummu, samazinot to par no budžeta atmaksāto nodokļu summu, tai skaitā atsevišķi norādot iedzīvotāju ienākuma nodokļa kopsummu un valsts sociālās apdrošināšanas obligāto iemaksu kopsummu un vidējo nodarbināto personu skaitu.

papildināt pirmo daļu ar 23.apakšpunktu šādā redakcijā:

“23) nodrošināt publiski pieejamu Valsts ieņēmumu dienestā reģistrēto kvīšu vienoto datu bāzi (reģistru).”

1. Papildināt 26.1 pantu ar 1.1 daļu šādā redakcijā:

“(11) Nodokļu administrācija ir tiesīga piemērot aizliegumu nodokļu maksātājam - juridiskai personai vai fiziskai personai - individuālajam komersantam vai personai, kas reģistrējusies Valsts ieņēmumu dienestā kā saimnieciskās darbības veicēja, veikt skaidras naudas darījumus. Aizliegums parādniekam piemērojams, ja saskaņā ar šā likuma 26. panta trešās daļas 1.punktu ir nosūtīts inkasācijas uzdevums naudas līdzekļu norakstīšanai no nodokļu maksātāja – juridiskās personas vai fiziskās personas – individuālā komersanta vai personas, kas reģistrējusies Valsts ieņēmumu dienestā kā saimnieciskās darbības veicēja, konta kredītiestādē vai no konta, kas atvērts pie jebkuras juridiskās personas, kura nav kredītiestāde un kuras komercdarbība ietver bezskaidras naudas maksājumu veikšanu, ja no inkasācijas uzdevuma nosūtīšanas dienas ir pagājušas ne mazāk kā 30 dienas un lēmumā par nokavēto nodokļu maksājumu piedziņu norādītie nokavētie nodokļu maksājumi nav piedzīti vai iekasēti pilnā apmērā.”

1. Papildināt likumu ar XI nodaļu šādā redakcijā:

„**XI nodaļa**

**Juridiskas personas nokavēto nodokļu maksājumu atlīdzināšana**

**60. pants. Nokavēto nodokļu maksājumu atlīdzināšanas pamats**

(1) Valsts ieņēmumu dienestam ir tiesības uzsākt procesu par juridiskas personas nokavēto nodokļu maksājumu atlīdzināšanu budžetam no personas, kura ir bijusi šīs juridiskās personas valdes loceklis laikā, kad šie nokavētie nodokļu maksājumi ir izveidojušies (turpmāk – valdes loceklis), un ja tiek izpildīti visi turpmāk minētie kritēriji:

1) nokavēto nodokļu maksājumu summa pārsniedz piecdesmit Latvijas Republikā noteikto minimālo mēnešalgu kopsummu;

2) lēmums par nokavēto nodokļu maksājumu piedziņu ir paziņots juridiskai personai;

3) ir konstatēts, ka pēc nokavēto nodokļu maksājumu izveidošanās juridiska persona ir atsavinājusi aktīvus tādai personai, kura attiecībā pret valdes locekli atbilst ieinteresētās personas jēdzienam Maksātnespējas likumā izpratnē;

4) ir sastādīts akts par piedziņas neiespējamību;

5) juridiska persona nav izpildījusi Maksātnespējas likumā noteikto pienākumu iesniegt juridiskās personas maksātnespējas procesa pieteikumu.

(2) Ja juridiskai personai ir vairāki valdes locekļi, viņi par juridiskas personas nokavētajiem nodokļu maksājumiem saskaņā ar šā panta pirmo daļu atbild solidāri.

**61. pants. Lēmums par nokavēto nodokļu maksājumu atlīdzināšanu**

**(**1) Ja ir konstatēti šā likuma 60.panta pirmajā daļā noteiktie kritēriji, Valsts ieņēmumu dienests trīs mēnešu laikā no akta par piedziņas neiespējamību sastādīšanas dienas rakstveidā brīdina juridisku personu un valdes locekli, kura pilnvaru laikā nokavētie nodokļu maksājumi izveidojušies, par procesa par juridiskas personas nokavēto nodokļu maksājumu atlīdzināšanu budžetam no juridiskas personas valdes locekļa uzsākšanu. Brīdinājumā norāda periodu, par kādu iesniedzami pierādījumi saskaņā ar šā likuma 61.panta trešo daļu.

(2) Ja juridiska persona vai valdes loceklis, kura pilnvaras laikā sabiedrības nokavētie nodokļu maksājumi izveidojušies, 15 dienu laikā pēc šā panta pirmajā daļā minētā rakstveida brīdinājuma paziņošanas iesniedz tiesā tiesiskās aizsardzības procesa vai maksātnespējas procesa pieteikumu, par to rakstveidā informējot Valsts ieņēmumu dienestu, vai veic nokavēto nodokļu maksājumu nomaksu, Valsts ieņēmumu dienests pēc tam, kad pieņemts tiesas nolēmums par tiesiskās aizsardzības procesa uzsākšanu vai nodokļu maksātāja maksātnespējas procesa pasludināšanu, vai Valsts ieņēmumu dienests konstatējis, ka nokavēto nodokļu maksājumu samaksa veikta pilnā apmērā, ne vēlāk kā 10 darba dienu laikā pēc minēto faktu konstatācijas izbeidz procesu par juridiskas personas nokavēto nodokļu maksājumu atlīdzināšanu budžetam no juridiskas personas valdes locekļa.

(3) Ja pastāv objektīvi iemesli maksātnespējas procesa pieteikuma neiesniegšanai tiesā, kā arī pierādījumi tam, ka pēc nokavēto nodokļu maksājumu izveidošanās juridiskas personas aktīvu atsavināšana personai, kas attiecībā pret valdes locekli atzīstama par ieinteresētu personu Maksātnespējas likumā izpratnē, atbilst ekonomiskajai būtībai, vai ir pierādījumi, kas apliecina, ka valdes loceklis nav atbildīgs par juridiskas personas nokavēto nodokļu maksājumu izveidošanos un juridiskas personas aktīvu atsavināšanu (valdes locekļu pienākumu sadalījums, attaisnojoši iemesli un tml.), valdes loceklis viena mēneša laikā pēc šā panta pirmajā daļā minētā brīdinājuma saņemšanas dienas informē Valsts ieņēmumu dienestu, iesniedzot par periodu, sākot no dienas, kad nokavēto nodokļu maksājumu summa pārsniedz piecdesmit Latvijas Republikā noteikto minimālo mēnešalgu kopsummu, līdz akta par piedziņas neiespējamību sastādīšanas dienai, bet ne vairāk kā par viena gada periodu, šādus dokumentus:

1) paskaidrojumu, kurā detalizēti norādīti objektīvi iemesli, kādēļ valdes loceklis savas pilnvaras laikā nebija iesniedzis juridiskas personas maksātnespējas procesa pieteikumu tiesā;

2) kredītiestādēs vai pie jebkurām citām juridiskajām personām, kuras nav kredītiestādes un kuru komercdarbība ietver bezskaidras naudas maksājumu veikšanu, atvērto un slēgto kontu izrakstus, kuros norādīta arī informācija par bankas konta pārskata perioda sākuma atlikumu un beigu atlikumu, kā arī paskaidrojumu un attaisnojuma dokumentu katram veiktajam maksājumam, kura summa pārsniedz 500 euro, izņemot paskaidrojumu par maksājumiem, kas ir nodokļu maksājumi valsts vai pašvaldības budžetā;

3) paskaidrojumu, detalizēti uzskaitot juridiskas personas aktīvus (nemateriālos ieguldījumus, pamatlīdzekļus, ieguldījuma īpašumus, bioloģiskos aktīvus, ilgtermiņa finanšu ieguldījumus, krājumus, pārdošanai turētus ilgtermiņa ieguldījumus, debitorus, īstermiņa finanšu ieguldījumus, naudu) un to vērtību dienā, kad nokavēto nodokļu maksājumu apmērs pārsniedza piecdesmit Latvijas Republikā noteikto minimālo mēnešalgu kopsummu, un dienā, kad Valsts ieņēmumu dienests sastādījis aktu par piedziņas neiespējamību. Uzskaitot debitorus, norādāms fiziskajai personai vārds, uzvārds, personas kods, juridiskajai personai nosaukums, reģistrācijas numurs un debitoru saistību apmērs;

4) paskaidrojumu, kuram pievienoti pierādījumi, ka juridiskas personas aktīvu atsavināšana personai, kas attiecībā pret valdes locekli atzīstama par ieinteresēto personu, atbilst ekonomiskajai būtībai;

5) paskaidrojumu, kuram pievienoti pierādījumi, ka valdes loceklis nav atbildīgs par juridiskas personas nokavēto nodokļu maksājumu izveidošanos un juridiskas personas aktīvu atsavināšanu.

(4) Valsts ieņēmumu dienests pieņem lēmumu par nokavēto maksājumu atlīdzināšanu divu mēnešu laikā pēc šā panta pirmajā daļā minētā rakstveida brīdinājuma paziņošanas, ja konstatē kādu no šiem apstākļiem:

1) valdes loceklis nav iesniedzis Valsts ieņēmumu dienestam šā panta trešajā daļā noteiktos dokumentus;

2) valdes loceklis informē Valsts ieņēmumu dienestu, ka nevar sniegt pierādījumus, jo grāmatvedības dokumenti ir tādā stāvoklī, kas neļauj gūt priekšstatu par parādnieka darījumiem un mantas stāvokli periodā, sākot no dienas, kad nokavēto nodokļu maksājumu summa pārsniedz piecdesmit Latvijas Republikā noteikto minimālo mēnešalgu kopsummu, līdz akta par piedziņas neiespējamību sastādīšanas dienai.

(5) Ja valdes loceklis ir sniedzis visus šā panta trešajā daļā noteiktos dokumentus, Valsts ieņēmumu dienests izvērtē tos un Administratīvā procesa likumā noteiktajā kārtībā pieņem lēmumu par nokavēto nodokļu maksājumu atlīdzināšanu vai informē valdes locekli par procesa par valdes locekļu atbildības par juridiskas personas nokavēto nodokļu maksājumu atlīdzināšanu budžetam izbeigšanu.

(6) Valsts ieņēmumu dienesta amatpersonas lēmumu par nokavēto nodokļu maksājumu atlīdzināšanu var apstrīdēt, iesniedzot iesniegumu Valsts ieņēmumu dienesta ģenerāldirektoram Administratīvā procesa likumā noteiktajā kārtībā.

(7) Valsts ieņēmumu dienesta ģenerāldirektora lēmumu Administratīvā procesa likumā noteiktajā kārtībā var pārsūdzēt tiesā.

(8) Pēc tam, kad lēmums par nokavēto nodokļu maksājumu atlīdzināšanu kļuvis neapstrīdams vai nepārsūdzams, juridiskas personas nokavēto nodokļu maksājumu saistības pāriet lēmumā par nokavēto nodokļu maksājumu atlīdzināšanu norādītajam adresātam –valdes loceklim.

(9) Šā panta pirmajā daļā noteiktais regulējums neattiecās uz gadījumiem, ja ir pagarināts, atlikts vai sadalīts nodokļu samaksas termiņš.

(10) Valsts ieņēmumu dienests, pamatojoties uz valdes locekļa iesniegumu, atceļ lēmumu par nokavēto maksājumu atlīdzināšanu gadījumā, ja tiesa attiecībā uz juridisko personu pieņem nolēmumu par tiesiskās aizsardzības procesa uzsākšanu vai juridiskās personas maksātnespējas procesa pasludināšanu. Šajā nodaļā noteiktais regulējums neierobežo Valsts ieņēmumu dienesta tiesības izmanto Maksātnespējas likumā noteiktas iespējas vērst piedziņu pret valdes locekli.

(11) Valsts ieņēmumu dienests triju darbdienu laikā no procesa uzsākšanas par nokavēto nodokļu maksājumu atlīdzināšanu savā mājaslapā internetā publicē to juridisko personu sarakstu, saistībā ar kuru parādiem ir uzsākts process par nokavēto nodokļu maksājumu atlīdzināšanu.

**62. pants. Lēmuma par nokavēto nodokļu maksājumu atlīdzināšanu izpilde**

1. Lēmumā par nokavēto nodokļu maksājumu atlīdzināšanu noteiktos nokavētos nodokļu maksājumus valdes loceklis iemaksā budžetā 30 dienu laikā no lēmuma paziņošanas dienas.

(2) Ja lēmumā par nokavēto nodokļu maksājumu atlīdzināšanu noteiktie maksājumi netiek samaksāti šā panta pirmajā daļā norādītajā termiņā, nodokļu administrācija tos piedzen šā likuma 26.pantā noteiktajā kārtībā.

(3) Iesniegums par lēmuma par nokavēto nodokļu maksājumu atlīdzināšanu apstrīdēšanu aptur lēmuma par nokavēto nodokļu maksājumu atlīdzināšanu darbību no dienas, kad iesniegums saņemts iestādē, līdz dienai, kad Valsts ieņēmuma dienesta amatpersonas pieņemtais lēmums kļuvis neapstrīdams vai nepārsūdzams.”

1. Papildināt pārejas noteikumus ar 167., 168., 169. un 170. punktu šādā redakcijā:

“167. Šā likuma 15.panta otrās daļas 7.punktā un trešās daļas 5.2 punktā noteiktais informatīvās deklarācijas sniegšanas pienākums pildāms, sākot ar 2016.gada 1.janvāri un katru gadu iesniedzot attiecīgas informatīvas deklarācijas.

168. Ministru kabinets līdz 2015.gada 1.jūnijam izdod 15.panta otrās daļas 7.punktā un trešās daļas 5.2 punktā paredzētos noteikumus.

169. Grozījumi šā likuma 18.panta pirmajā daļā attiecībā uz publiski pieejamu Valsts ieņēmumu dienestā reģistrēto kvīšu vienoto datu bāzi (reģistru) stājas spēkā no 2015.gada 1.oktobra.

170. Šā likuma XI sadaļa ir piemērojama uz juridiskas personas nokavētajiem nodokļu maksājumiem, kas izveidojušies pēc šo grozījumu spēkā stāšanās. ”

Likums stājas spēkā 2015.gada 1.janvārī.

Ministru prezidente L.Straujuma

Finanšu ministrs J.Reirs

26.11.2014 9:16

1732

I.Vanaga

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas

vecākā referente, tālr. 67083901,

[Inese.Vanaga@fm.gov.lv](mailto:Inese.Vanaga@fm.gov.lv)